पाएं अपने शहर की ताज़ा ख़बरें और फ्री ई-पेपरडाउनलोड करें
तिरासी बिगहा गांव में तिलकोत्सव में भोज को लेकर रविवार की रात जम कर लाठियां चली, जिसमें पांच लोग घायल हो गए। इस घटना में घायल कन्हैया सिंह के लिखित बयान पर प्राथमिकी दर्ज किया गया है। पुलिस ने दो लोगों को गिरफ्तार का जेल भी भेज दिया। घायलों में कन्हैया सिंह, प्रभाशंकर यादव, संजय कुमार, श्यामबिहारी सिंह व शानिदेवल शामिल हैं जिनका इलाज सीएचसी में हो रहा है। सभी घायल खून से लथपथ थे। थानाध्यक्ष अनिल प्रसाद ने बताया कि अमरजीत कुमार व भिखारी सिंह को जेल भेज दिया गया है।
दर्ज प्राथमिकी के अनुसार घटना रात 10.30 बजे घटी। आरोप है कि तिलकोत्सव में खाना खाने के लिए गांव के लोग भी आए थे । यह कहने पर कि रिश्तेदारों को खा लेने के बाद आप सब भी खा लेंगे। इस पर एकही परिवार के कुछ लोग भड़क गए। लाठी डंडे व धारदार हथियार से हमला कर दिया। प्राथमिकी में गांव के ही शेषनाथ सिंह, सुरेश सिंह, अयोध्या सिंह, कमला सिंह भगवान सिंह, कमलेश सिंह, पीटर सिंह सहित कुल 12 लोगों को अभियुक्त बनाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn